@s)..Presidente di Cambra di Praia garanti faze rekualifikason urbanu ti 2015…1,6 MILHON PA FAZE INVESTIMENTO NA PRAIA
Ulisses Correia e Silva,fla onti segunda-fera, ma sta ben fazedu investimentos na programas di rekualifikason urbanu y ambiental na capital di Cabo Verde, entre 2014 y 2015.« Praia sta na avança apesar di ki kau sta difícil. Durante es 2014 ku kontinuason na 2015, nu krè investi cerca di 1,6 milhon di conto na programas pa midjora encostas di cidade», si ki Ulisses Correia e Silva fla, durante um seson solene pa komemora dia 19 di maio, dia di munisípiu di Praia.
É krè invisti tambè na feras y mercados municipals, na organizason di comercio informal, Assi pa kria Mas kondison pa txeu alguen ki ta sobrevive tudu dia ku menos di 150 escudu, ki è principalmente mudjeres chefes di família,kel investimento li è pa es podi faze ses actividade di um forma organizadu , na espasu kriadu y kualifikadu pa issu, des forma pa es aumenta ses rendimento diáriu.
Ulisses Correia e Silva aponta ma rekualifikason di ZONA marítimu komu um di grandes objetivu des investimento, é pidi empresa concessionários di obras, y Enapor, pa komprometi mas nes projetu.É fla:«Na vários cidades di mundu portos ku Kes cidades ki ten portos ta participa ativamente na desenvolvimentu. Por isso,nu ta pidi empresa Enapor pa DJUNTA mas ku nos, di mesmu manera ki Enapor sta faze na Sanvicente, des manera pa nu desenvolvi ZONA marítimo di Praia.»
Es presidente di Cambra krè investi ku obras ki ta bai desde Gâmboa,ki ta passa pa Prainha y ki ta abrange espasu di Quebra Canela ku Palmarejo Baixo.
Tambè è krè faze di Praia um centro cultural di referência na Cabo Verde
Ulisses inda faze apelu ,pa outrus munisipius exige Mas di governo, pa assi es podi alkansa um patamar mas altu,pa es podi des manera konsigui desempenha ses funson kada bes ti mas longe.
**Dexa li bu komentario sobre
kea_Latn kea_Latn kea_Latn kea_Latn pap_Latn por_Latn kea_Latn kea_Latn